钦定古今图书集成/理学汇编/学行典/第198卷 > 刘凤岐
## 钦定古今图书集成/理学汇编/学行典/第198卷 > 刘凤岐

按《陕西通志》：“刘凤岐，岐山同峪里人。嘉靖中，任巡检。
父母俱早亡，祖母李氏育之成立。岐事李曲尽孝道。
李有疾，必吁天祈代。李疾将革，劝暂辍之，不允。及卒，
葬南山下，负土筑坟，风雨猛兽不避。岐庐于墓侧，梦
李运水来家，次日比邻失火，至岐舍，风反火息，人称
为孝感。院道旌表孝孙。”